次韻游高臺
作者：釋德洪
朝代：宋

paragraphs: 蒼杉三十里，不復逢川原。
忽然在林杪，萬峰延目觀。
長崖有積雪，松聲雜風泉。
是時春正深，風威猶折綿。
君堇金閨彦，而有清淨緣。
和雲掃車轍，引手酌靈源。
山空破岑寂，笑語答雲煙。
魯僧作鷹顧，驚此佳少年。
何以比人品，白鷗春水前。
既非山澤儒，亦非地行仙。
諧峰□□□，千葉開青蓮。
景淨若有得，兹遊良偶然。
部曲亦欣□，諠譁下層顛。
歸來念清境，依約聞啼猨。